निगरानी समिति के समक्ष रखी समस्याएं
सिवाना | क्षेत्रकी ग्राम पंचायत सिलोर के सरपंच रेशमा कंवर राजपुरोहित ने जिला विकास समन्वय एवं निगरानी समिति बाड़मेर के समक्ष आयोजित बैठक में जनसमस्याओं के निराकरण की मांग की। रेशमा कंवर ने बताया कि ग्राम पंचायत सिलोर के ग्रामसेवक हंसाराम भील को राजनीतिक द्वेष भावना के कारण निलंबित कर उनका मुख्यालय बायतु कर दिया। ग्रामसेवक को तुरंत प्रभाव से बहाल कर सिलोर पदस्थापित करने, समदड़ी-कल्याणपुर एवं समदड़ी-बालोतरा स्टेट हाईवे नंबर 68 पर रेलवे लाइन पर पुल निर्माण करवाने मांग की।
गर्मी के मौसम को देखते हुए धवा, फलसुंड, खण्डप योजना से जुड़े गांवों के तालाबों को पानी से भरवाया जाने, गर्मी के मौसम में अकाल के कारण गौशालाओं में अनुदान एवं आवारा पशुओं के लिए चारे पानी की व्यवस्था सुनिश्चित कराने, पशु शिविर खोलने, गांवों में नई टंकियों के निर्माण के लिए पाइप लाइन जुड़वाने की मांग की। उन्होंने राखी-करमावास, रमणिया से पादरू, सेवाली से अर्थण्डी तक सड़क निर्माण करवाने की मांग की।
hin_Deva hin_Deva hin_Deva